Euroopa Parlamendi 22. mai 2007. aasta õigusloomega seotud resolutsioon nõukogu ühise seisukoha kohta eesmärgiga võtta vastu Euroopa Parlamendi ja nõukogu otsus, millega luuakse ajavahemikuks 2007-2013 üldprogrammi "Põhiõigused ja õigusasjad" raames eriprogramm laste, noorte ja naiste vastu suunatud vägivalla ennetamiseks ja selle vastu võitlemiseks ning ohvrite ja riskirühmade kaitsmiseks (Daphne III programm) (16367/1/2006 - C6-0089/2007 - 2005/0037A(COD))



Euroopa Liidu Teataja 102 E , 24/04/2008 Lk 0088 - 0088



P6_TA(2007)0188 Võitlus vägivalla vastu (Daphne III programm) ***II Euroopa Parlamendi 22. mai 2007. aasta õigusloomega seotud resolutsioon nõukogu ühise seisukoha kohta eesmärgiga võtta vastu Euroopa Parlamendi ja nõukogu otsus, millega luuakse ajavahemikuks 2007-2013 üldprogrammi "Põhiõigused ja õigusasjad" raames eriprogramm laste, noorte ja naiste vastu suunatud vägivalla ennetamiseks ja selle vastu võitlemiseks ning ohvrite ja riskirühmade kaitsmiseks (Daphne III programm) (16367/1/2006 - C6-0089/2007 - 2005/0037A(COD)) (Kaasotsustamismenetlus: teine lugemine) Euroopa Parlament, - võttes arvesse nõukogu ühist seisukohta (16367/1/2006 - C6-0089/2007) ning asjakohast nõukogu ja Euroopa Parlamendi avaldust; - võttes arvesse oma esimese lugemise seisukohta [1] Euroopa Parlamendile ja nõukogule esitatud komisjoni ettepaneku (KOM(2005)0122) [2] kohta ja muudetud ettepaneku (KOM(2006)0230) [2] kohta; - võttes arvesse EÜ asutamislepingu artikli 251 lõiget 2; - võttes arvesse kodukorra artiklit 67; - võttes arvesse naiste õiguste ja soolise võrdõiguslikkuse komisjoni soovitust teisele lugemisele (A6-0147/2007), 1. kiidab ühise seisukoha heaks ja kinnitab käesolevale õigusloomega seotud resolutsioonile lisatud avalduse; 2. märgib, et õigusakt võetakse vastu kooskõlas ühise seisukohaga; 3. teeb presidendile ülesandeks allkirjastada õigusakt koos nõukogu eesistujaga vastavalt EÜ asutamislepingu artikli 254 lõikele 1; 4. teeb peasekretärile ülesandeks allkirjastada õigusakt pärast kõikide menetluste nõuetekohase läbiviimise kontrollimist ja korraldada kokkuleppel nõukogu peasekretäriga selle avaldamine Euroopa Liidu Teatajas; 5. teeb presidendile ülesandeks edastada Euroopa Parlamendi seisukoht nõukogule ja komisjonile. [1] ELT C 305 E, 14.12.2006, lk 75. [2] ELTs seni avaldamata. -------------------------------------------------- LISA NÕUKOGU JA EUROOPA PARLAMENDI AVALDUS Vägivallaga ja sellega ähvardamisega rikutakse õigust elule, turvalisusele, vabadusele, väärikusele ning füüsilisele ja emotsionaalsele puutumatusele ning sellega ohustatakse tõsiselt taolise vägivalla ohvrite füüsilist ja vaimset tervist. Sellist vägivalda esineb kõigis ühenduse piirkondades, see toob kaasa tõelisi põhiõiguste rikkumisi ja tervisehäireid ning takistab kodanikuõiguste turvalist, vaba ja õiglast teostamist. Daphne III programmi eesmärk on laste, noorte ja naiste vastu suunatud vägivalla ennetamine ja selle vastu võitlemine ning ohvrite ja riskirühmade kaitsmine. Nimetatud eesmärgi edendamiseks kutsuvad Euroopa Parlament ja nõukogu komisjoni üles kaaluma laste, noorte ja naiste vastu suunatud vägivalla vastu võitlemise Euroopa aasta algatuse võimalikkust. --------------------------------------------------